rejauldu/bengali-wikipedia huggingface dataset:
thumb|Stromatolites, that is pre-cambrian petrified biofilm about one billion years old in the Siyeh rock formation of Glacier National Park, Montana, USA. Original caption: Close-up of PreCambrian stromatolites in Siyeh Formation, Going to the Sun Highway. Glacier National Park জীবনের উৎপত্তি () বা অজৈবজনি () বলতে পৃথিবীপৃষ্ঠে নির্জীব পদার্থ থেকে কীভাবে প্রাণের উৎপত্তি হয়েছিল, সে সম্পর্কিত গবেষণাকে বোঝায়। নির্জীব পদার্থ থেকে জীবন্ত বস্তুতে রূপান্তর কোন একক ঘটনা নয়, বরং তা ধারাবাহিক প্রক্রিয়া।  জীবনের উৎপত্তি জীবাশ্মবিজ্ঞান, রসায়ন ও আধুনিক জীবের বৈশিষ্ট সমন্বয়ে অধ্যয়ন করা হয়। এতে জীবন গঠনের পূর্বে জৈবিক প্রক্রিয়ায় মাধ্যমে কীভাবে প্রাণের সঞ্চার হয় তা আলোচনা করা হয়। জীবনের উৎপত্তি বিষয়ক অধ্যয়ন জৈবপদার্থ, রসায়ন বা জীববিজ্ঞান সম্পর্কিত হতে পারে। সাম্প্রতিক গবেষণায় এই তিনটি বিষয়কে একত্রে আলোকপাত করার চেষ্টা করা হয়েছে, কারণ বর্তমান সময়ে যে পারিপার্শ্বিকতায় জীবনের উৎপত্তি হচ্ছে তা পূর্বের থেকে ভিন্ন।  তথ্যসূত্র  বহিঃসংযোগ  বিষয়শ্রেণী:জীববিজ্ঞান বিষয়শ্রেণী:জীবনের উৎস বিষয়শ্রেণী:জ্যোতিঃজীববিজ্ঞান বিষয়শ্রেণী:সূচনা বিষয়শ্রেণী:বিবর্তনমূলক জীববিজ্ঞান বিষয়শ্রেণী:উৎপত্তি
তারিখ-ই-বঙ্গালাহ মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়।   মুন্সি সলিমুল্লাহ একজন প্রত্যক্ষদর্শী হিসেবে বিভিন্ন ঘটনার সাক্ষী ছিলেন। এছাড়াও তিনি বাংলার নাযিম ও ফোর্ট উইলিয়াম দূর্গের শাসনকর্তার অধীনে চাকরি করায় সরকারি বিভিন্ন দলিল-দস্তাবেজ দেখার সুযোগ হয়। অবশিষ্টাংশ প্রত্যক্ষদর্শী বন্ধু ও শুভাকাঙ্ক্ষীদের থেকে শুনে এই গ্রন্থটি রচনা করেন।    এই গ্রন্থে বাংলার অর্থনৈতিক ও আর্থসামাজিক অবস্থার বর্ণনা দেন। মুর্শিদকুলী খানের রাজনৈতিক প্রজ্ঞা,সততা ও সুবিচারের প্রশংসা করেন৷ অত্যাচারী জমিদার ও কর আদায়কারীদের সমালোচনা করেন। দলদস্যু ও বর্গীদের দমনের নিমিত্তে নবাব আলীবর্দী খান তাঁর ১৭ বছরের নাতী সিরাউদ্দৌলাকে নিয়ে বাংলার মাঠ-প্রান্তরে ঘুরে বেড়ানোর দৃশ্য এই গ্রন্থে তিনি ফুটিয়ে তুলেন৷   এছাড়াও এই গ্রন্থে তিনি মুঘল সম্রাজ্যের পতনমুখ, নবাবাদের বিপর্যয়,ইংরেজ শক্তি বাংলায় প্রভাব বিস্তার ইত্যাদি বিষয়াবলী সবিস্তারে উল্লেখ করেন।ফার্সি ভাষায় রচিত বাংলার আঞ্চলিক ইতিহাসের এই গ্রন্থে মুঘলদের পতন পর্ব এবং ইস্ট ইন্ডিয়া কোম্পানির প্রাথমিক পর্যায়ের শাসনের ঘটনাবলীর বিবরণও তিনি তুলে ধরেন।   বাঙ্গালী জাতির ইতিহাস রচনায় তারিখে বাঙ্গালার ভূমিকা অনস্বীকার্য।   বিষয়শ্রেণী:বাংলার ইতিহাস
স্যার জেমস হারউড হ্যারিসন, ১ম ব্যারোনেট (৬ জুন ১৯০৭ - ১১ সেপ্টেম্বর ১৯৮০) ছিলেন একজন ব্রিটিশ কনজারভেটিভ পার্টির রাজনীতিবিদ। তিনি ১৯৫১ থেকে ১৯৭৯ সাল পর্যন্ত সাফোকের আই নির্বাচনী এলাকার সংসদ সদস্য (এমপি) ছিলেন, ১৯৫০ সালে প্রথম প্রতিদ্বন্দ্বিতা করেছিলেন।  হ্যারিসন ১৯৫১ সালের সাধারণ নির্বাচনে এডগার গ্রানভিলকে পরাজিত করে আই জিতেছিলেন। তিনি হ্যারল্ড ম্যাকমিলানের সংসদীয় প্রাইভেট সেক্রেটারি ছিলেন যখন ম্যাকমিলান হাউজিং সেক্রেটারি ছিলেন। তিনি ৮ এপ্রিল ১৯৫৬ থেকে ১৬ জানুয়ারী ১৯৫৯ পর্যন্ত ট্রেজারির লর্ড হিসাবে সরকারী হুইপ এবং ১৯৫৯ থেকে ১৯৬১ সালের মধ্যে পরিবারের নিয়ন্ত্রক হিসাবে কাজ করেছিলেন। তিনি পরবর্তীকালে ব্যাকবেঞ্চ কনজারভেটিভ কমিটিগুলির সভাপতিত্ব করেন। ১৯৬১ সালের ৬ জুলাই তিনি একটি ব্যারোনেট তৈরি করেছিলেন।  ১৯৭৯ সালের সাধারণ নির্বাচনে আই ফর এমপি হিসেবে অবসর গ্রহণের পর, আসনটি অন্য রক্ষণশীল জন গুমার দ্বারা প্রতিদ্বন্দ্বিতা করেছিলেন, ২৭% সংখ্যাগরিষ্ঠতা নিয়ে নির্বাচিত হন। ১৯৮৩ সালের সাধারণ নির্বাচনে আসনটি বিলুপ্ত করা হয়েছিল এবং তিনটি নতুন আসনে বিভক্ত করা হয়েছিল: সাফোক কোস্টাল, সেন্ট্রাল সাফোক এবং ওয়েভেনি, যার সবকটিই কনজারভেটিভ প্রার্থীরা ফিরে এসেছে। গুমার সাফোক কোস্টালের সংসদ সদস্য, সেন্ট্রাল সাফোকের জন্য মাইকেল লর্ড এবং ওয়েভেনির জন্য জেমস প্রাইর নির্বাচিত হন।   তথ্যসূত্র    বহিঃসংযোগ      বিষয়শ্রেণী:দ্বিতীয় বিশ্বযুদ্ধে জাপান কর্তৃক ধৃত যুদ্ধবন্দী বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:ট্রিনিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৮০-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪
আব্দুল্লাহ ইবনে জাফর ( ) (খ্রি. ৬২৪-৬৯৯/৭০২/৭০৪) ছিলেন নবী মুহাম্মদ (সা) এর একজন সাহাবি এবং আত্মীয়, আলী ইবনে আবী তালিবের ভাগ্নে এবং মুহাম্মদ ইবনে আবু বকর এর সৎভাই। কারবালার যুদ্ধে অনুপস্থিত থাকা সত্ত্বেও তিনি আহলে বাইতের প্রতি অনুগত ছিলেন। তিনি বলেছেন যে: “সর্বশক্তিমান আল্লাহকে ধন্যবাদ, আমি কারবালায় আল-হুসেন ইবনে আলীকে সমর্থন করতে পারি নি, কিন্তু আমার দুই ছেলে (আউন ও মুহাম্মদ) তা করেছিল।” রিচার্ড ফ্রান্সিস বার্টনের মতে তিনি আরবদের মধ্যে সবচেয়ে সহানুভূতিশীল হিসাবে স্বীকৃত। তাঁর কবর জনাতুয়াল বাকীর আকীল ইবনে আবি তালিব ও আবু সুফিয়ান বিন আল হরিথ (আবদু মুত্তালিবের নাতি) এর নিকটে অবস্থিত। alt=|থাম্ব|জান্নাত আল-বাকীতে আবদুল্লাহ ইবনে জাফরের কবর   জীবনের প্রথমার্ধ  তিনি জাফর ইবনে আবু তালিব ও আসমা বিনতে উমাইসের পুত্র ছিলেন। তারা ৬১৬ সালে আবিসিনিয়ায় হিজরতের জন্য চলে যান এবং আবদুল্লাহ ও তার দুই ভাই সেখানেই জন্মগ্রহণ করেন।Muhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina. London: Ta-Ha Publishers.  আব্বাসিনিয়ায় জন্মগ্রহণকারী মুসলমানদের মধ্যে আবদুল্লাহ ছিলেন প্রথম আব্বাসিনিয়ায় (হাবাশা বর্তমানে ইথিওপিয়া) আবদুল্লাহর জন্মের পরে , আকসুম রাজ্যের রাজা (আল-নাজাশি)রও একটি ছেলের সন্তান লাভ করেন। তিনি তৎক্ষণাত আবদুল্লাহ ইবনে জাফরের পিতামাতাকে তাদের সন্তানের নাম জিজ্ঞাসা করলেন। জাফর পরিবারের নাম জেনে আবিসিনিয়ার রাজাও তার প্রথম ছেলের জন্য "আবদুল্লাহ" নামটি বেছে নেন। আরও বলা হয়েছে যে, আসমা বিনতে উমাই আবিসিনিয়ার রাজার ছেলের দেখভাল করতেন। তাদের পরিবার 628 সালে আরব ফিরে এসে মদিনায় স্থায়ী হয়।    বিবাহ এবং পারিবারিক জীবন  আলীর বিশেষত কামনা করেছিলেন যে তাঁর মেয়েরা যেনো জাফরের ছেলেদের বিয়ে করে।  আবদুল্লাহ জয়নবকে বিয়ে করতে চাইলে আলী তা গ্রহণ করলেন। আবদুল্লাহ ও জয়নবের পাঁচ সন্তান ছিল।   আলী ইবনে আবদুল্লাহ।  আওন ইবনে আবদুল্লাহ।  আব্বাস ইবনে আবদুল্লাহ।  মুহাম্মদ ইবনে আবদুল্লাহ।  উম্মে কুলথুম বিনতে আবদুল্লাহ।   শায়খ মুহাম্মদ আব্বাস ক্বমির মতে, জয়নব বিনতে আলীর পাঁচ সন্তান সহ বিভিন্ন স্ত্রী থেকে তাঁর ২০ পুত্র ছিল।    তথ্যসূত্র   বিষয়শ্রেণী:বনু হাশিম বিষয়শ্রেণী:জন্মের বছর অনুপস্থিত বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা বিষয়শ্রেণী:৬৮০-এ মৃত্যু বিষয়শ্রেণী:হাদিস বর্ণনাকারী সাহাবা বিষয়শ্রেণী:জান্নাতুল বাকিতে সমাধিস্থ
উন্মুক্ত জ্ঞান, যে শব্দটি মুক্ত জ্ঞান নামেও পরিচিত, দ্বারা জ্ঞানের সেই ধরনকে নির্দেশ করে যেটি আইনি, সামাজিক বা প্রযুক্তিগত বাধ্যবাধকতা ব্যতীত যেকেউ এর ব্যবহার, পুনঃব্যবহার এবং পুনরায় বিতরণ করতে পারে। উন্মুক্ত জ্ঞান হলো উন্মুক্ত পদ্ধতিতে জ্ঞান কীভাবে কাজ করে তার উৎপাদন এবং বিতরণ সম্পর্কিত নীতি ও পদ্ধতিগুলির একটি সম্পূর্ণ সেট। জ্ঞানকে উপাত্ত, বিষয়বস্তু এবং সাধারণ তথ্যের সমন্বয়ে গঠিত বিষয় হিসাবে বিস্তৃতভাবে ব্যাখ্যা করা যায়।  এই ধারণাটি উন্মুক্ত উত্‌সের সাথে সম্পর্কিত এবং উন্মুক্ত জ্ঞান সংজ্ঞাটি সরাসরি উন্মুক্ত উৎসের সংজ্ঞা হতে প্রাপ্ত। উন্মুক্ত জ্ঞানকে উন্মুক্ত উপাত্ত, উন্মুক্ত বিষয়বস্তু এবং নিখরচায় উন্মুক্ত প্রবেশাধিকারের একটি বৃহদায়তন সমন্বিত উপাদান হিসাবে দেখা হয়, যার লক্ষ্য এই বিভিন্ন ধরনের মধ্যে সামঞ্জস্যতা তুলে ধরা।   ইতিহাস   প্রাথমিক ইতিহাস  অন্যান্য 'উন্মুক্ত' ধারণাগুলির, যেমন উন্মুক্ত উপাত্ত এবং উন্মুক্ত বিষয়বস্তুর মতো, একইভাবে এই শব্দটি নতুন হলেও বরং এর ধারণাটি পুরানো। উদাহরণস্বরূপ, প্রাচীনতম মুদ্রিত গ্রন্থগুলির মধ্যে ৮৬৮ খ্রিস্টাব্দের দিকে চিনে তৈরি বৌদ্ধ হীরক সূত্রের একটি অনুলিপি যা আমরা সংরক্ষিত হিসাবে পাই তাতে উত্‌সর্গে উন্মুক্ত করার ঘোষণার সন্ধান পাওয়া যায় যাতে বর্ণিত আছে: "সর্বজনীন মুক্ত বিতরণের জন্য"।   বিংশ শতাব্দী  বিংশ শতাব্দীর গোড়ার দিকে জার্মান সোশ্যাল ডেমোক্র্যাটিক পার্টির মধ্যে বৌদ্ধিক সম্পত্তির অধিকার নিয়ে একটি বিতর্ক গড়ে ওঠে। এর মূল অবদানকারী ছিলেন কার্ল কাউটস্কি, যিনি ১৯০২ সালে একটি ক্ষুদ্র পুস্তিকায় "বৌদ্ধিক উৎপাদন" শিরোনামে একটি অংশকে উল্লেখ করেছিলেন যেটিকে তিনি উপাদান উৎপাদন থেকে পৃথক করেছিলেন:  "Communism in material production, anarchy in the intellectual that is the type of a Socialist mode of production, as it will develop from the rule of the proletariat—in other words, from the Social Revolution through the logic of economic facts, whatever might be: the wishes, intentions, and theories of the proletariat."  এই ধারণাটি কার্ল মার্ক্সের মূল্যবোধের আইন অনুসারে কেবলমাত্র বস্তুর উৎপাদনকে প্রভাবিত করে, বৌদ্ধিক উৎপাদনকে নয়-এর বিশ্লেষণের ভিত্তিতে তৈরি হয়েছে।  নব্বইয়ের দশকের গোড়ার দিকে গণ ইন্টারনেটের বিকাশের সাথে সাথে বিশ্বজুড়ে তথ্য অনুলিপি করা ও অংশীদার করা অনেক সহজ হয়ে গেছে। 'তথ্য মুক্ত হতে চায়' এই বাক্যাংশটি এসব লোকদের জন্য কাতরতা প্রকাশের বাহন হয়ে উঠছে যারা বাণিজ্যিক বাঁধা ছাড়াই এমন একটি ইন্টারনেট তৈরি করতে চেয়েছিলেন যেটিতে তারা মনে করেন যে প্রচলিত উপাদানের উৎপাদনে সৃজনশীল প্রকাশকে বাধা দেয়।  ২০০১ সালে তথ্য সরবরাহের নীতির ভিত্তিতে প্রতিষ্ঠিত উইকিপিডিয়া এর মান উন্নত করতে সম্পাদনা ও সংশোধন করার সুযোগ দিয়ে থাকে। লক্ষ লক্ষ লোকের মতামত প্রদান এবং অবদানের জন্য উন্মুক্ত জ্ঞান তৈরিতে উইকিপিডিয়ার সাফল্য সহায়ক হয়ে উঠেছে।  কেন্দ্র|থাম্ব|800x800px|মুক্ত জ্ঞান কী? (মেধাস্বত্বের একটি সংক্ষিপ্ত ইতিহাস)   মুক্ত জ্ঞান প্রচারে সংযুক্ত সংগঠন ও কর্মকাণ্ড   ওপেন নলেজ ফাউন্ডেশন  ওপেনস্ট্রিটম্যাপ  স্কলারি পাবলিশিং অ্যান্ড একাডেমিক রিসোর্স কোয়ালিশন (SPARC)  সায়েন্স কমন্স  তালিস গ্রুপ  উইকিমিডিয়া ফাউন্ডেশন   তথ্যসূত্র    বহিঃসংযোগ   উন্মুক্ত প্রবেশাধিকার তালিকা।  উন্নয়নের জন্য উন্মুক্ত উপাত্ত (OD4D)।  বিষয়শ্রেণী:মেধা সম্পদ আইন বিষয়শ্রেণী:মেধাস্বত্ব আইন বিষয়শ্রেণী:মুক্ত সংস্কৃতি আন্দোলন বিষয়শ্রেণী:উন্মুক্ত বিষয়বস্তু বিষয়শ্রেণী:জ্ঞান
হরি নদী  বাংলাদেশের দক্ষিণ-পশ্চিমাঞ্চলের যশোর ও  খুলনা জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৬।  প্রবাহ হরি নদীটি যশোর জেলার অভয়নগর উপজেলার পায়রা ইউনিয়ন এলাকায় প্রবহমান মুক্তেশ্বরী টেকা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে হাপরখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:যশোর জেলার নদী বিষয়শ্রেণী:ডুমুরিয়া উপজেলা বিষয়শ্রেণী:অভয়নগর উপজেলা বিষয়শ্রেণী:মণিরামপুর উপজেলা বিষয়শ্রেণী:কেশবপুর উপজেলা
লেন্ডুপ শেরিং (জন্ম ৫ জুন ১৯৪৭), একজন তীরন্দাজ, যিনি আন্তর্জাতিকভাবে ভুটানের প্রতিনিধিত্ব করেছিলেন।  শেরিং লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে ভুটানের হয়ে স্বতন্ত্র ইভেন্টে প্রতিদ্বন্দ্বিতা করেছিলেন যেখানে তিনি ৬০তম স্থান অর্জন করেছিলেন। Sports Reference Profile   তথ্যসূত্র    বহিঃসংযোগ      বিষয়শ্রেণী:ভুটানি পুরুষ তীরন্দাজ বিষয়শ্রেণী:ভুটানের অলিম্পিক তীরন্দাজ বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:১৯৮৪ গ্রীষ্মকালীন অলিম্পিকের তীরন্দাজ
টেলিভিশনে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। ধারাবাহিক, সীমিত ধারাবাহিক বা টেলিভিশন চলচ্চিত্রে সেরা পার্শ্ব চরিত্রে অভিনেতাকে সম্মাননা প্রদানের জন্য এই পুরস্কার প্রদান করা হয়। ১৯৭১ সালের ৫ই ফেব্রুয়ারি ২৮তম গোল্ডেন গ্লোব পুরস্কার আসরে প্রথম এই পুরস্কার প্রদান করা হয় এবং মার্কাস ওয়েলবি, এম.ডি. মিনি ধারাবাহিকে অভিনয়ের জন্য পুরস্কার গ্রহীতা জেমস ব্রোলিন এই বিভাগে প্রথম পুরস্কার বিজয়ী। ১৯৮০ সালের পূর্বে টেলিভিশন ধারাবাহিকে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার নামে প্রদান করা হত।  এই পুরস্কার প্রদান শুরুর পর থেকে এখন পর্যন্ত ৪৫ জন অভিনেতাকে এই পুরস্কার প্রদান করা হয়েছে। এড অ্যাসনার সর্বাধিক তিনবার এই পুরস্কার অর্জন করেছেন। শন হেইস ও জেরেমি পিভেন সর্বাধিক ছয়বার এই বিভাগে মনোনয়ন লাভ করেছেন। বর্তমান বিজয়ী স্টেলান স্কার্সগার্ড চেরনোবিল (২০১৯) মিনি ধারাবাহিকে বোরিস শেরবিনা চরিত্রে অভিনয়ের জন্য এই পুরস্কার অর্জন করেন।  পরিসংখ্যান একাধিকবার বিজয়ী ৩ বার  এড অ্যাসনার  ২ বার  জেমস ব্রোলিন  এডওয়ার্ড জেমস অলমস  ডোনাল্ড সাদারল্যান্ড  ভিস টেব্যাক  একাধিকবার মনোনীত  ৬ বার  শন হেইস  জেরেমি পিভেন  ৫ বার  এড অ্যাসনার  জন হিলারম্যান  ডেভিড হাইড পিয়ার্স  রব রেইনার  ডোনাল্ড সাদারল্যান্ড  ৪ বার  জেসন আলেকজান্ডার  ড্যানি ডিভিটো  প্যাট হ্যারিংটন জুনিয়র  হার্ভি করম্যান  ডিন স্টকওয়েল  ৩ বার  জেমস ব্রোলিন  ল্যারি ড্রেক  এডওয়ার্ড জেমস অলমস  ক্রিশ্চিয়ান স্ল্যাটার  এরিক স্টোনস্ট্রিট  ভিস টেব্যাক  ব্র্যাডলি হুইটফোর্ড  নোয়া উইল  আরও দেখুন  নাট্যধর্মী ধারাবাহিকে শ্রেষ্ঠ পার্শ্ব অভিনেতা বিভাগে ক্রিটিকস চয়েস টেলিভিশন পুরস্কার  হাস্যরসাত্মক ধারাবাহিকে শ্রেষ্ঠ পার্শ্ব অভিনেতা বিভাগে ক্রিটিকস চয়েস টেলিভিশন পুরস্কার  চলচ্চিত্র/মিনি ধারাবাহিকে শ্রেষ্ঠ পার্শ্ব অভিনেতা বিভাগে ক্রিটিকস চয়েস টেলিভিশন পুরস্কার  নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার  হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার  সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার  নাট্যধর্মী ধারাবাহিকে সেরা পার্শ্ব অভিনেতা বিভাগে স্ক্রিন অ্যাক্টরস গিল্ড পুরস্কার  হাস্যরসাত্মক ধারাবাহিকে সেরা পার্শ্ব অভিনেতা বিভাগে স্ক্রিন অ্যাক্টরস গিল্ড পুরস্কার  মিনি ধারাবাহিক বা চলচ্চিত্রে সেরা পার্শ্ব অভিনেতা বিভাগে স্ক্রিন অ্যাক্টরস গিল্ড পুরস্কার  তথ্যসূত্র  বহিঃসংযোগ    পার্শ্ব অভিনেতা - টেলিভিশন বিষয়শ্রেণী:সেরা পার্শ্ব অভিনেতা বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বাংলাদেশ নৌবাহিনী জাহাজ (সংক্ষেপে- বানৌজা) আলী হায়দার বাংলাদেশ নৌবাহিনীর একটি রূপান্তরিত টাইপ ০৫৩এইচ২ ফ্রিগেট যা ২০১৪ সালে বাংলাদেশ নৌবাহিনীতে যুক্ত হয়। ইসলামের ৪র্থ খলিফায়ে রাশেদিন হযরত আলী হায়দার (রাঃ) এর সম্মানার্থে এটির নামকরণ করা হয়।   ইতিহাস  টাইপ ০৫৩এইচ২ এই ফ্রিগেটটি ৯ আগস্ট, ১৯৮৬ সালে হুডং শিপইয়ার্ডে নির্মিত হয়। যা ১৯৮৭ সালের ২৯ ডিসেম্বর তারিখে চীনের পিপলস লিবারেশন আর্মি নেভি'র পূর্ব সাগর নৌবহরে উহু নামে যুক্ত হয়। পরবর্তীতে ২০১৩ সালে হুয়াংশি নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাঙ্গনে পাঠায়। প্রয়োজনীয় সংস্কার কাজ শেষে উক্ত জাহাজ দুটি বাংলাদেশ নৌবাহিনীর নিকট বিক্রয় করা হয়। বাংলাদেশে পৌঁছানোর পর উহু জাহাজটির নাম পরিবর্তন করে বানৌজা আলী হায়দার নামে ১ মার্চ, ২০১৪ সালে আনুষ্ঠানিকভাবে যুক্ত হয়।  ১২ মে, ২০১৪ সালে বানৌজা আলী হায়দার জাতিসংঘ শান্তিরক্ষা মিশনের আওতায় লেবাননে জাতিসংঘের অন্তর্বর্তী বাহিনীর অধীনস্থ মেরিটাইম টাস্ক ফোর্সে যোগদানের উদ্দেশ্যে দেশত্যাগ করে। পরবর্তীতে ১৪ জুন, ২০১৪ সালে পূর্বে অবস্থানরত বানৌজা ওসমান ও বানৌজা মধুমতি যুদ্ধজাহাজ দ্বয়ের নিকট হতে মিশনের দ্বায়িত্ব বুঝে নেয়। দীর্ঘ ৪ বছর লেবাননে ভূমধ্যসাগরে শান্তিরক্ষা মিশনের দায়িত্ব পালন করার পর জাহাজটি দেশে ফেরার পথে ৭-৯ ফেব্রুয়ারি, ২০১৮ পর্যন্ত শ্রীলঙ্কার কলম্বো বন্দর পরিদর্শন করে।  বানৌজা আলী হায়দার ১০ থেকে ১২ অক্টোবর, ২০১৯ পর্যন্ত বাংলাদেশ-ভারত দ্বিপাক্ষিক সামুদ্রিক মহড়া (কর্প্যাট-২০১৯) এর অংশ হিসেবে ভারতীয় নৌবাহিনীর সাথে বঙ্গোপসাগরে সমন্বিত টহল কার্যক্রমে অংশগ্রহণ করে। মহড়ার অংশ হিসাবে জাহাজটি ১২ অক্টোবর ২০১৯ তারিখে ভারতের বিশাখাপত্তনম বন্দরে পৌঁছায়। পরবর্তীতে জাহাজটি ১৮ অক্টোবর, ২০১৯ তারিখে দেশে প্রত্যাবর্তন করে।   বৈশিষ্ট্য ও যান্ত্রিক কাঠামো  বানৌজা আলী হায়দার জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি টাইপ ১২ই ৩৯০ ভোল্ট ডিজেল ইঞ্জিন; ৭,৮৮৫ অশ্বশক্তি (৮৮০ কিলোওয়াট)। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটিতে অত্যাধুনিক সারভাইলেন্স র‍্যাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, র‍্যাডার জ্যামিং ব্যবস্থা রয়েছে।   রণসজ্জা  ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সহ নানাবিধ অস্ত্র ও সামরিক প্রযুক্তিতে সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে:   ৪ কোষ বিশিষ্ট ২ টি  সি-৮০২এ ক্ষেপণাস্ত্র। জাহাজ থেকে শত্রু জাহাজে বা ভূমিতে নিক্ষেপণযোগ্য এই ক্ষেপণাস্ত্র ২২০ কিলোমিটার দূরের লক্ষ্যবস্তুতে আঘাত করতে সক্ষম।  ২টি পিজে ৩৩এ দ্বৈত ১০০ মিমি নেভাল গান বা কামান যা সমুদ্র তটবর্তী লক্ষ্যবস্তুতে আঘাত হানতে কার্যকর কামান।  ৪টি টাইপ ৭৬ দ্বৈত ৩৭ মিমি এএ গান বা কামান যা সমুদ্র তটবর্তী লক্ষ্যবস্তুতে আঘাত হানতে কার্যকর কামান।  ২টি ৫ টিউব বিশিষ্ট আরবিইউ-১২০০ এএসডাব্লিউ রকেট লাঞ্চার ও  ২টি ডেপথ চার্জ র‍্যাকস যা নিমজ্জিত সাবমেরিনে আঘাত করতে পারে।  ২টি ৬ ব্যারেল বিশিষ্ট মার্ক-৩৬ এসআরবিওসি ডিকয় রকেট লঞ্চার যা শত্রু নিক্ষিপ্ত ক্ষেপণাস্ত্র ধ্বংস করার সক্ষমতা রাখে।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:১৯৮৬-এর জাহাজ
রচেস্টার বিশ্ববিদ্যালয় নিউ ইয়র্কের রচেস্টার শহরে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয় উপস্নাতক ও স্নাতক উভয় ধরনের ডিগ্রি প্রদান করে। এই বিশ্ববিদ্যালয়ের ছয়টি অনুষদ রয়েছে।   ইতিহাস  এই বিশ্ববিদ্যালয়টি ১৮৫০ সালে প্রতিষ্ঠিত হয়।  অ্যাকাডেমিক  র‍্যাংকিং  গবেষণা  অনুষদসমূহ   কলেজ অব আর্টস, সায়েস্ন অ্যান্ড ইঞ্জিনিয়ারিং   বিখ্যাত শিক্ষার্থী   ভিঞ্চেন্ত দু ভিগ্নেয়াউদ, রসায়নে নোবেল পুরস্কার ১৯৫৫, আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৪৮), উইলার্ড গিবস অ্যাওয়ার্ড (১৯৫৬)  আর্থার কর্ণবার্গ, চিকিৎসাবিজ্ঞানে নোবেল পুরস্কার ১৯৫৯, ন্যাশনাল মেডেল অব সায়েন্স (১৯৭৯)  স্টিভেন চু, পদার্থবিজ্ঞানে নোবেল পুরস্কার ১৯৯৭, হামবোল্ডট প্রাইজ (১৯৯৫)  ড্যানিয়েল কার্লটন গ্যাজডুসেক, চিকিৎসাবিজ্ঞানে নোবেল পুরস্কার ১৯৭৬   বিখ্যাত শিক্ষক   জর্জ এইচ. উইপেল, চিকিৎসাবিজ্ঞানে নোবেল পুরস্কার ১৯৩৪  রবার্ট ফোগেল, অর্থনীতিতে নোবেল পুরস্কার ১৯৯৩   তথ্যসূত্র    বহিঃসংযোগ   Official website  Official athletics website    বিষয়শ্রেণী:১৮৫০-এ নিউ ইয়র্কে প্রতিষ্ঠিত বিষয়শ্রেণী:আমেরিকান বিশ্ববিদ্যালয়ের অ্যাসোসিয়েশন বিষয়শ্রেণী:১৮৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলেজ ও বিদ্যালয়ের মিডিল যুক্তরাষ্ট্র অ্যাসোসিয়েশন বিষয়শ্রেণী:স্বাধীন কলেজ এবং বিশ্ববিদ্যালয়ের জাতীয় অ্যাসোসিয়েশনের সদস্য বিষয়শ্রেণী:মনরো কাউন্টি, নিউ ইয়র্কে বিশ্ববিদ্যালয় ও কলেজ বিষয়শ্রেণী:রচেস্টার, নিউ ইয়র্কের দর্শনীয় স্থান বিষয়শ্রেণী:বিশ্বব্যাপী বিশ্ববিদ্যালয় নেটওয়ার্ক বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:নিউ ইয়র্ক (অঙ্গরাজ্যের) বিশ্ববিদ্যালয় ও কলেজ বিষয়শ্রেণী:১৮৫০-এ প্রতিষ্ঠিত বিশ্ববিদ্যালয় ও কলেজ
thumb|ব্লো-ব্জাং-'জাম-দ্ব্যাংস-র্গ্যা-ম্ত্শো ব্লো-ব্জাং-'জাম-দ্ব্যাংস-র্গ্যা-ম্ত্শো () (১৬৫৬-১৭০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ কির-তি রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-'জাম-দ্ব্যাংস-র্গ্যা-ম্ত্শো ১৬৫৬ খ্রিষ্টাব্দে তিব্বতের আমদো অঞ্চলে স্মাদ-পা-লা () নামক স্থানে জন্মগ্রহণ করেন। তার পিতার নাম ছিল 'বুম-থার () এবং মাতার নাম ছিল মে-'গ্যু ()। ছাব্বিশ বছর বয়সে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। সেখানে পঞ্চম দলাই লামা ও চতুর্থ পাঞ্চেন লামা তাকে ভিক্ষুর শপথ প্রদান করেন।   তথ্যসূত্র      বিষয়শ্রেণী:১৬৫৬-এ জন্ম বিষয়শ্রেণী:১৭০৮-এ মৃত্যু বিষয়শ্রেণী:কির্তি রিনপোছে
হাসনাত আবদুল্লাহ হলেন একজন বাংলাদেশি ছাত্রনেতা ও ২০২৪ কোটা সংস্কার আন্দোলনে নেতৃত্ব দেওয়া বৈষম্যবিরোধী ছাত্র আন্দোলনের একজন আহ্বায়ক। হাসনাত বৈষম্যবিরোধী ছাত্র আন্দোলনের কেন্দ্রীয় আহ্বায়ক কমিটির আহ্বায়ক ও জাতীয় নাগরিক পার্টির দক্ষিণাঞ্চলের মুখ্য সংগঠক হিসেবে দায়িত্ব পালন করছেন। হাসনাত ঢাকা বিশ্ববিদ্যালয়ের ইংরেজি বিভাগের শিক্ষার্থী৷   ব্যক্তিগত জীবন   কুমিল্লার দেবিদ্বার থানার দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয় থেকে বিজ্ঞান বিভাগ থেকে ২০১৪ সালে মাধ্যমিক পাশ করেন এবং পারুয়ারা আবদুল মতিন খসরু কলেজ থেকে বিজ্ঞান বিভাগ থেকে উচ্চ মাধ্যমিক পাশ করেন।  ২০২৪ সালের ১২ অক্টোবর তিনি বিবাহ বন্ধনে আবদ্ধ হন। তিনি ২০২৫ সালের ১৬ অক্টোবর এক পুত্র সন্তানের জনক হন।   কার্যক্রম  আবদুল্লাহ সরকারি চাকরিতে কোটা বিরোধী ছাত্র আন্দোলন-এর অন্যতম সমন্বয়ক ছিলেন, যা পরবর্তীতে শেখ হাসিনাকে ক্ষমতা থেকে অপসারণের আন্দোলনে পরিণত হয়। তিনি নাহিদ ইসলাম, আসিফ মাহমুদ, সারজিস আলম এবং অন্যান্যদের সঙ্গে জাতীয় পর্যায়ে স্বীকৃতি লাভ করেন ২০২৪ সালের জুলাই মাসের মাঝামাঝি সময়ে, যখন তিনি এবং ঢাকা বিশ্ববিদ্যালয় এর আরও কয়েকজন শিক্ষার্থীকে পুলিশ আটক করে। এই সময়ে, প্রতিবাদের মাত্রা আরো তীব্র হয়ে ওঠে।  এরপর, ৫ আগস্ট, তৎকালীন বাংলাদেশের প্রধানমন্ত্রী শেখ হাসিনা, পদত্যাগ করে দেশত্যাগ করলে, হাসনাত জানান যে তাদের লক্ষ্য পুরোপুরি পূরণ হয়নি এবং হাসিনার পদত্যাগের পর, তাদের দল "চিরতরে ফ্যাসিস্ট ব্যবস্থার বিলোপ" করতে চায়।  তিনি এবং তার সংগঠন, শান্তিতে নোবেল বিজয়ী মুহাম্মদ ইউনূস-কে অন্তর্বর্তীকালীন সরকার গঠনের আহ্বান জানান।  সমালোচনা সময় টেলিভিশনে কর্মচারী ছাটাই ২০২৪ সালের ২৪ ডিসেম্বর ফ্রান্সভিত্তিক সংবাদ সংস্থা এএফপি একটি সংবাদ প্রকাশ করে যাতে অভিযোগ করা হয় সময় টিভিতে কর্মরত পাঁচ গণমাধ্যমকর্মীর একসঙ্গে চাকরি যাওয়ার ঘটনায় হাসনাত আব্দুল্লাহর সংশ্লিষ্টতা ছিল। সিটি গ্রুপের চেয়ারম্যান ও সময় টিভির পরিচালক মোহাম্মদ হাসান  বিবিসি বাংলাকে নিশ্চিত করেন যে হাসনাত আব্দুল্লাহসহ ১৫ জনের একটি দল তাদের অফিসে গিয়ে কয়েকজনকে চাকরি থেকে বাদ দিতে চাপ দিয়েছিল। তবে হাসনাত আব্দুল্লাহ সিটি গ্রুপে যাওয়ার কথা স্বীকার করলেও চাপ দেওয়ার কথা অস্বীকার করেন। এছাড়াও একটি পোস্টে হাসনাত আব্দুল্লাহ এএফপির বিরুদ্ধের মিথ্যাচার করার অভিযোগ আনেন।   সংঘর্ষ থামাতে গিয়ে তোপের শিকার  ২০২৫ সালের ২৬ ই জানুয়ারী দিবাগত রাতে ঢাকা বিশ্ববিদ্যালয়ের অধিভুক্ত সাত কলেজ ও ঢাকা বিশ্ববিদ্যালয়ের শিক্ষার্থীদের মধ্যে সংঘর্ষ থামাতে এলে হাসনাত আবদুল্লাহ তোপের মুখে পড়েন।   সেনাবাহিনীকে নিয়ে মন্তব্য  ২০২৫ সালের ২১ মার্চ বাংলাদেশ সেনাবাহিনীকে নিয়ে  হাসনাত আব্দুল্লাহর একটি ফেসবুক পোস্ট ঘিরে আলোচনার প্রেক্ষিতে নেত্র নিউজ একটি প্রতিবেদন প্রকাশ করে। সেখানে সেনাবাহিনীর আন্তঃবাহিনী জনসংযোগ পরিদপ্তর (আইএসপিআর)-এর মন্তব্য প্রকাশিত হয়। ওই প্রতিবেদন উদ্ধৃত করে দৈনিক প্রথম আলো তাদের অনলাইন সংস্করণে “হাসনাতের বক্তব্য ‘অত্যন্ত হাস্যকর ও অপরিপক্ব গল্পের সম্ভার’: নেত্র নিউজকে বলল সেনাসদর” শিরোনামে একটি প্রতিবেদন প্রকাশ করে।   তথ্যসূত্র    বহিঃসংযোগ         বিষয়শ্রেণী:বৈষম্যবিরোধী ছাত্র আন্দোলনের সমন্বয়ক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আন্দোলন কর্মী বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশী ফ্যাসিবাদ বিরোধী বিষয়শ্রেণী:জাতীয় নাগরিক পার্টির রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি
লুনা ই-১ নং. ১, কখনও কখনও নাসা কর্তৃক লুনা ১৯৫৮এ হিসাবে চিহ্নিত করা হয়, হলো লুনা কর্মসূচির অংশ হিসাবে ১৯৫৮ সালে মহাশূণ্যে প্রেরণ করা একটি সোভিয়েত মহাকাশযান। উৎক্ষেপণ ব্যর্থতায় হারিয়ে যাওয়ায় এটি এর উৎক্ষেপণ উদ্দেশ্যকে পূরণ করতে ব্যর্থ হয়। এটি ছিলো চারটি ই-১অভিযানের মধ্যে প্রথম উৎক্ষেপণ করাটি।  এটি ছিলো  ভর বিশিষ্ট মহাকাশযান যা চাঁদে একটি মহাকাশযান প্রেরণের প্রথম সোভিয়েত প্রচেষ্টা হিসাবে চিহ্নিত হয়েছিল। এটি লুনা কর্মসূচিরও প্রথম অভিযান ছিল। এই অভিযান সম্পর্কে তথ্য প্রকাশের আগেই নাসা সঠিকভাবে এটিকে সনাক্ত করেছিল যে এটি চাঁদে একটি মহাকাশযান অবতরণের প্রচেষ্টা ছিল। লুনা ই-১ নং. ১ নভোযানটি ১৯৫৮ সালের ২৩ সেপ্টেম্বর একটি লুনা ৮কে৭২ বাহক রকেটের মাধ্যমে বাইকোনুর কসমোড্রমের সাইট ১/৫ হতে উৎক্ষেপণ করা হয়েছিল।  তথ্যসূত্র    বহিঃসংযোগ    Zarya - লুনা কর্মসূচির কালপঞ্জী   বিষয়শ্রেণী:লুনা কর্মসূচি
চুয়াডাঙ্গা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের চুয়াডাঙ্গা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। ১৯৮৪ সালে কুষ্টিয়া থেকে পৃথক করে চুয়াডাঙ্গাকে স্বতন্ত্র জেলার মর্যাদা দেয়া হয়। বর্তমানে এ জেলায় ৪টি উপজেলা, ৩৮টি ইউনিয়ন, ৩৭৬টি মৌজা, ০০০টি গ্রামরয়েছে। নিম্নে বিস্তারিত তালিকা উল্লেখ করা হল:  চুয়াডাঙ্গা সদর উপজেলা  আলুকদিয়া ইউনিয়ন  কুতুবপুর ইউনিয়ন  গড়াইটুপি ইউনিয়ন  তিতুদহ ইউনিয়ন  নেহালপুর ই‌উনিয়ন  পদ্মবিলা ইউনিয়ন  বেগমপুর ইউনিয়ন  শংকরচন্দ্র ইউনিয়ন  মোমিনপুর ইউনিয়ন  আলমডাঙ্গা উপজেলা  ভাংবাড়ীয়া ইউনিয়ন  হারদী ইউনিয়ন  কুমারী ইউনিয়ন  বাড়াদী ইউনিয়ন  গাংনী ইউনিয়ন  খাদিমপুর ইউনিয়ন  জেহালা ইউনিয়ন  বেলগাছি ইউনিয়ন  ডাউকী ইউনিয়ন  জামজামী ইউনিয়ন  নাগদাহ ইউনিয়ন  খাসকররা ইউনিয়ন  কালিদাসপুর ইউনিয়ন  চিৎলা ইউনিয়ন  আইলহাঁস ইউনিয়ন  দামুড়হুদা উপজেলা  জুড়ানপুর ইউনিয়ন  নতিপোতা ইউনিয়ন  কার্পাসডাঙ্গা ইউনিয়ন  কুড়ুলগাছী ইউনিয়ন  পারকৃষ্ণপুর মদনা ইউনিয়ন  হাউলী ইউনিয়ন  দামুড়হুদা ইউনিয়ন  নাটুদহ ইউনিয়ন  জীবননগর উপজেলা  উথলী ইউনিয়ন  আন্দুলবাড়ীয়া ইউনিয়ন  বাঁকা ইউনিয়ন  সীমান্ত ইউনিয়ন  হাসাদাহ ইউনিয়ন  রায়পুর ইউনিয়ন  মনোহরপুর ইউনিয়ন  কেডিকে ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার